དེ་ཡང་འདི་གའི་གསར་འགོད་པ་བསོད་ནམས་སྟོབས་རྒྱལ་གྱིས་གནས་ཚུལ་བཏང་བ་ལྟར་ན།སྤྱི་ལོ་༢༠༡༦ལོའི་ཟླ་༣པའི་ཚེས་༢༣་རེས་གཟའ་ལྷག་པ་ཉིན་གྱི་ཉིན་གུང་ཙམ་ལ།རྔ་བ་ཁུལ་མཛོད་དགེ་རྫོང་ཨ་སྐྱིད་སེ་ར་དགོན་པའི་གླིང་ནས་བུད་མེད་བསོད་ནམས་འཚོ་ཡིས་བོད་དོན་འབོད་ཚིག་སྒྲོག་བཞིན་རང་ལུས་མེར་བསྲེགས་བཏང་གནང་ཡོད་པ་བོད་ནས་བོད་མི་ཞིག་གིས་གནས་ཚུལ་ངོ་སྤྲོད་གནང་འདུག།ངོ་སྤྲོད་པས་བརྗོད་དོན།སྐབས་དེར་ཁོ་མོས་བོད་ལ་རང་དབང་ཡོད་དགོས་བ་དང་།༧རྒྱལ་དབང་ཡིད་བཞིན་ནོར་བུ་ཕྱིར་བོད་ལ་ཕེབས་དགོས་ཚུལ་སོགས་ཀྱི་འབོད་ཚིག་བསྒྲགས་ཡོད་པར་དེ་མ་ཐག་དགོན་པའི་དགེ་འདུན་པ་ཞིག་དང་ཁོང་མོའི་བཟའ་ཟླ་གཉིས་ཀྱིས་མེ་གསོད་ཐབས་བྱས་ནས་དགེ་འདུན་པ་ཞིག་གི་གྲ་ཤག་ལ་འཁྱེར་བ་དང་།དེ་ནས་སྨན་ཁང་ལ་འཁྱེར་ཐབས་གནང་སྐབས་མ་ཕན་པར་འདས་གྲོངས་སུ་ཕྱིན་འདུག།གནས་ཚུལ་འདི་ས་གནས་རྒྱ་ནག་གི་ཉེན་རྟོག་པས་ཤེས་རྟོགས་བྱུང་རྗེས།དགོན་པའི་དགེ་འདུན་པ་ཚུལ་ཁྲིམས་དང་ཁོང་གི་བཟའ་ཟླ་གཉིས་ཐེངས་ཁ་ཤས་ལ་སྐོང་འགུག་དང་བཀག་ཉར་བྱས་ནས་འདྲི་རྩད་བྱས་ཡོད་པ་མ་ཟད།ཁ་པར་ནང་གི་འདྲ་སོགས་སུབ་ཏུ་བཅུག་ཡོད་པ་རེད་འདུག